Anneke van Giersbergen

Anneke van Giersbergen, nada en Sint Michielsgestel o 8 de marzo de 1973, é a actual cantante e alma do proxecto Agua de Annique, pero é coñecida por se-la cantante e principal compositora da banda holandesa de rock The Gathering.

Durante a súa longa carreira musical coaborou con bandas da escena da música metal e gótica como Lawn, Ayreon e Napalm Death. A súa colaboración máis recente é a que fixo coa banda lusa Moonspell, cantando xunto a Fernando Ribeiro o primeiro sinxelo do disco Night Eternal, "Scorpion Flower".

 Traxectoria 
Durante a súa infancia xa estivo ligada ao mundo da música, presentándose a concursos, colaborando nun coro infantil e máis adiante, tomando clases de canto. Na súa adolescencia pasou por diferentes bandas de diferentes estilos que influíron na súa carreira, como o jazz, o blues e o rock.

O éxito na escena europea chegoulle de mans da banda holandesa The Gathering, na que entrou a formar parte en 1994, cun son con tendencias máis escuras nos seus comezos e que foron evolucionando cos anos a ramas máis suaves; sempre coa característica voz de Anneke, que pronto lle deu recoñecemento no ámbito do rock e metal. Pronto cheganlle proxectos cos que colaborar:

 1998, coa banda holandesa Ayreon, no disco, Into a Electric Castle.
 2006, aparece no disco Icon II: Rubicon, de John Wetton e Geoffrey Downes. Neste mesmo ano colabora con Napalm Death.
 2007, colabora coa banda Within Temptation, facendo dueto coa súa cantante Sharon Den Adel, cantando o tema "Somewhere" para o DVD da agrupación holandesa. 
 2008, xunto co cantante da banda lusa Moonspell, grava o sinxelo "Scorpion Flower" do disco Night Eternal.

No ano 2007 Anneke separouse de The Gathering para centrarse no seu propio proxecto, Agua de Annique, con influencias que van dende o rock ata o jazz, e co que sacaría o disco titulado Air, ese mesmo ano.

 Discografía 
 Con The Gathering 
 EP's 
 Adrenaline / Leaves (1996)
 Black Light District (2002)
 Amity (2001)

 CD's 
 Mandylion (1995)
 Nighttime Birds (1997)
 How to measure a planet? (1998)
 If then else 2000)
 Superheat (En directo, 2000)
 Souvenirs (2003)
 Sleepy Buildings - A Semi Acoustic Evening (En directo, 2004)
 Accessories - Rarities and B-Sides (Recompilatorio, 2005)
 Home (2006)
 A Noise Severe (En directo, 2007)

 DVD's 
 In Motion (2002)
 A Sound Relief (2005)
 A Noise Severe (2007)

 Con Agua de Annique 
 Air (2007)

 Notas 
 Páxina oficial: Agua de Annique
 Páxina oficial: The Gathering
 Foro oficial Within Temptation

Categoría:Músicos dos Países Baixos
Categoría:Rock